CELEX: 62021TA0113
Language: et
Date: 2022-03-23 00:00:00
Title: Kohtuasi T-113/21: Üldkohtu 23. märtsi 2022. aasta otsus – Team Beverage versus EUIPO (Beverage Analytics) (Euroopa Liidu kaubamärk – Euroopa Liidu sõnamärgi Beverage Analytics taotlus – Absoluutne keeldumispõhjus – Eristusvõime puudumine – Kirjeldavus – Määruse (EL) 2017/1001 artikli 7 lõike 1 punktid b ja c)

16.5.2022   
            
            
               ET
            
            
               Euroopa Liidu Teataja
            
            
               C 198/40
            
         
      Üldkohtu 23. märtsi 2022. aasta otsus – Team Beverage versus EUIPO (Beverage Analytics)
      (Kohtuasi T-113/21) (1)
      
      (Euroopa Liidu kaubamärk - Euroopa Liidu sõnamärgi Beverage Analytics taotlus - Absoluutne keeldumispõhjus - Eristusvõime puudumine - Kirjeldavus - Määruse (EL) 2017/1001 artikli 7 lõike 1 punktid b ja c)
      (2022/C 198/57)
      Kohtumenetluse keel: saksa
      
         Pooled
      
      
         Hageja: Team Beverage AG (Bremen, Saksamaa) (esindajad: advokaadid O. Spieker, A. Schönfleisch ja N. Willich)
      
         Kostja: Euroopa Liidu Intellektuaalomandi Amet (EUIPO) (esindaja: D. Walicka)
      
         Ese
      
      Hagi EUIPO viienda apellatsioonikoja 11. detsembri 2020. aasta otsuse (asi R 727/2020-5) peale, mis käsitleb sõnalise tähise Beverage Analyticsi registreerimist ELi kaubamärgina.
      
         Resolutsioon
      
      
                  1.
               
               
                  Tühistada Euroopa Liidu Intellektuaalomandi Ameti (EUIPO) viienda apellatsioonikoja 11. detsembri 2020. aasta otsus (asi R 727/2020-5) osas, millega keelduti ELi kaubamärgina registreerimast sõnalist tähist Beverage Analytics 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 9 kuuluvatele kaupadele „veebilehtede arendamise tarkvara“ ja „arvutite salvestatud operatsioonisüsteemid“ ning klassi 42 kuuluvatele teenustele „veebisaitide loomise ja haldamise teenus“, „füüsiliste andmekandjatele salvestatud dokumentide või andmete muundamine füüsiliselt kujult elektroonilisele“, „arvutisüsteemide seiramine kaughalduse teel süsteemide nõuetekohase toimimise tagamiseks“, „veebisaitide projekteerimise konsultatsioonid“, „dokumentide digitaliseerimine“, „arvutiprogrammide dubleerimine“, „kvaliteedikontroll“, „arvutiandmete taastamine“ ja „seadmete, -vahendite ja -seadiste alane teadustegevus ja nende testimine“.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta poolte kohtukulud nende endi kanda.
               
            
         (1)  ELT C 128, 12.4.2021.